Häirivaim asi on telefoni ülaserv - halvas kuuldavuses telefoni vastu kõrva surudes hakkab see kõrva soonima. Füüsilisi nuppe on telefonil vaid kolm. Kohustuslik ekraaniluku nupp telefoni ülal paremal nurgas, ja heli valjemaks-vaiksemaks nupud samas nurgas külje peal. Ekraani all asuvad  androidiklahvid on puutetundlikud sensornupud. Nad reageerivad üpriski hästi, aga ainult palja näpuga puudutusele. Telefoni all on kõlarid ja micro USB pesa, millele pole klappi peale pandud - ilmselt pigem kiire ja mugava ligipääsemise kui kokkuhoiu nimel. telefoni ülal on mikrofonipesa, eelmainitud nupp ja HDMI pesa. Sellele pesale on kummist katte kah peale pandud. HDMI kaabel anti mulle samuti kaasa, paraku aga mitte kõrvalkappe-peakomplekti. Kas see ka müügikomplekti puhul nii on, ei oska öleda.